હિમાંશુ કૌશિક, અમદાવાદઃ સોસાટીની એન્ટ્રસ અથવા તો મંદિરની બહાર અને રોડની ફૂટપાથ પર પથ્થર કે લોખંડના બાંકડા અમદાવાદમાં તમને ઘણી જગ્યાએ જોવા મળી જશે. આ બાંકડા પર તમને સોસાયટીના વૃદ્ધો સવારે અથવા સાંજે બેઠેલા જોવા મળે. પણ હવે મહાનગર પાલિકાની નવી પોલીસીના કારણે શહેરભરમાં આવેલા આવા બાંકડા ભૂતકાળ બની જશે. આ નવી પોલીસી મુજબ ફક્ત એવી ફૂટપાથ જે 2.5 મીટર કરતા મોટી હોય તેના પર જ બાંકડા મુકી શકાશે.